ལན།དེ་ཁག་མི་འདུག་བསམ་གྱི་ཡོད།གང་ཡིན་ཟེར་ན་རོལ་དབྱངས་ཚོགས་པ་ཞིག་བཙུགས་པ་ཡིན་ན་དཀའ་ངལ་མང་པོ་ཞིག་ལ་བསམ་བློ་གཏོང་དགོས་ཀྱི་རེད།གལ་སྲིད་རོལ་ཆ་ལ་བརྟེན་མི་དགོས་པར་གཞས་པ་གཅིག་པུ་ཡིན་ན་དེ་ལ་དཀའ་ལས་དེ་ཙམ་མེད་པ་མ་ཟད།གཞས་གཏོང་རྒྱུའི་གོ་སྐབས་མང་པོ་ཡོད་པ་རེད།ང་ཚོའི་མེ་ལོང་རོལ་ཚོགས་ལ་མཚོན་ན་རྔ་རྡུང་མཁན་དེ་དབྱིན་ཇི་ཞིག་རེད།བོད་པའི་ནང་རྔ་རྡུང་ཤེས་མཁན་མང་པོ་ཡོད་ཀྱང་ཚད་གཞི་ཞིག་ལ་བསམ་དུས་མ་འདངས་པས་བོད་པ་རྔ་རྡུང་ཐུབ་མཁན་མ་རག་པ་རེད།སྒྱུ་རྩལ་པའི་ནང་གཞས་ཀྱི་རོལ་དབྱངས་དེ་གཞན་ལ་བརྟེན་ནས་བཟོ་མཁན་ཁག་གཅིག་ཡག་པོ་ཞེ་དྲག་ཡོང་གི་འདུག་བསམ་གྱི་ཡོད།དཔེར་ན་གཞས་པ་ཕུར་བུ་ཊི་རྣམ་རྒྱལ་ལྟ་བུ་ལ་མཚོན་ན་ཧང་སང་བའི་ཡག་པོ་བྱེད་ཐུབ་ཀྱི་འདུག་བསམ་གྱི་འདུགཧ་ལམ་ལོ་རེར་ཟེར་སྡེར་རེ་འདོན་ཐུབ་པ་དེ་འདྲ་བྱེད་ཐུབ་ཀྱི་ཡོད་པ་རེད།ཕྱི་རྒྱལ་གྱི་རོལ་ཚོགས་དེ་ཚོས་ཟེར་སྡེར་ཞིག་འདོན་པ་ལ་ལོ་གསུམ་དང་བཞིའི་དུས་ཚོད་དགོས་ཀྱི་ཡོད་པ་རེད།ང་ཚོ་བོད་པའི་གཞས་པ་ཚོས་ལོ་གཅིག་ནང་དུ་ཟེར་སྡེར་གཅིག་འདོན་ཐུབ་པ་དེ་ཡང་སྒྱུ་རྩལ་ཞིག་རེད་བསམ་གྱི་འདུག